Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: illetve az Alkotmánybíróságról szóló 1989. évi XXXII. törvény megteremtette Magyarországon az alkotmánybíráskodás jogszabályi kereteit. Az Alkotmány és az Abtv. megfelelõ szabályokat biztosított arra, hogy az Alkotmánybíróság — szervezetében és mûködésében is — alkotmányvédelmi feladatának eleget tehessen. Az Alkotmánybíróság a 11/1992. (III. 5.) AB határozatában többek között
Paragraph Index: 708

2. Az Alkotmánybíróság jelen ügy kapcsán áttekintette az Abtv. 29. §-ában foglalt ügyrendi törvény létrehozásával és ezen belül az Alkotmánybíróság javaslattételi jogának gyakorlásával összefüggõ elõzményeket. 2.1. Az Alkotmánybíróság — figyelembe véve az alkotmánybíráskodás másfél évének tapasztalatait — 1991 augusztusára elkészítette ügyrendjét. Az Alkotmánybíróság elnöke a javaslatot megküldte a miniszterelnöknek és az igazságügy-miniszternek, hogy gondoskodjanak a javaslatnak a törvényhozási eljárásba való felvételérõl. Az Alkotmánybíróság által elõterjesztett javaslat szerint az Alkotmánybíróság ügyrendjének megalkotása elválaszthatatlan az Abtv. módosításától. Az Alkotmánybíróság ezért az Alkotmánybíróság ügyrendjén túl elkészített egy indokolással ellátott törvényjavaslatot is az Abtv. módosítására, s kifejtette abbéli véleményét, hogy ha a hiányzó garanciális rendelkezések bekerülnek az Abtv.-be, akkor a pusztán technikai jellegû ügyrendi szabályokat — a nemzetközi gyakorlatban gyakori megoldást követve — az Alkotmánybíróság határozattal tehetné közzé a ben. Az Alkotmánybíróság 1991. szeptember 20-án, a parlamenti frakciók és a független képviselõcsoport képviselõivel tárgyalást folytatott az Alkotmánybíróság által elkészített törvényjavaslatról. Az elõterjesztett koncepció fõ irányai elfogadást nyertek. Az Alkotmánybíróság elnöke, az Országgyûlés elnökének 1992. február 11-én írott levelében, az Abtv. reformját is tartalmazó törvényjavaslat parlamenti elõterjesztõjeként — az Alkotmánybíróság sajátos közjogi pozíciójára tekintettel — az Országgyûlés Alkotmányügyi Törvényelõkészítõ és Igazságügyi Bizottságát javasolta. A Bizottság elnöke 1992. március 4-én kelt levelében azonban arról tájékoztatta az Alkotmánybíróságot, hogy „Bizottságunk többségi szavazattal arra az álláspontra helyezkedett, hogy a törvényjavaslatok elõterjesztését nem vállalja”. A bizottsági elõterjesztés elutasításának oka egyrészt a Bizottság túlzott leterheltsége, másrészt az Alkotmánybíróság által beterjesztett javaslatok „kiemelkedõ jelentõsége és sürgõssége” volt. A Bizottság elnöke az Alkotmánybíróság által kidolgozott tervezeteket „a megfelelõ törvényalkotási kormányzati elõkészítés érdekében” az igazságügy-miniszternek küldte meg.

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes